G'alabadan ruhlangan Ukraina hukumati isyonchilarga talab qo'ymoqda
Xabarlarga ko’ra, ikki shaharni bog’lovchi uch ko’prikdan ikkitasi portlatilgan. Bu ish ortida kim turgani ma’lum emas.
Ukraina hukumati sharqdagi isyonchilar qurolini topshirmaguncha ular bilan sulh haqida muzokara bo’lmasligini bildirmoqda. Mudofaa vazirligi separatistlarga qarshi kurashda armiyaning qo’li baland kelayotganini ma’lum qildi. Rasmiy ma’lumotlarga ko’ra, uch oylik to’qnashuvlar natijasida 400 kishi nobud bo’lgan. Bo’lginchi kuchlar hozir Donetsk shahrida o’rnashib, barrikada va nazorat punktlari o’rnatmoqda. O’tgan hafta ular Slavyansk shahrini tashlab chiqishga majbur bo’ldi. Xabarlarga ko’ra, ikki shaharni bog’lovchi uch ko’prikdan ikkitasi portlatilgan. Bu ish ortida kim turgani ma’lum emas. Ukraina armiyasi Donetsk va unga qo’shni Lugansk shaharlarini qamalga olishini bildirmoqda. Lugansk ham isyonchilar qo’lida. Ular har ikki viloyatda mustaqillik e’lon qilib, xalq respublikalariga asos solgan. Bu o'rtada Rossiya energetika vaziri Aleksandr Novak Yevropa Ittifoqi rasmiylari kelasi hafta bilan uchrashib, Rossiyadan qit’aga tabiiy gaz uzatish bo’yicha muzokara qilmoqchi. Yaqinda Bryusselda Ukraina rasmiylari ishtirokida o’tgan muloqot natija bermadi. Rossiya gazi Yevropaga Ukraina orqali uzatiladi.